कुछ समय बाद बड़ी बहन ज्योति की शादी राकेश नाम के लड़के से हुई। राकेश एक कंपनी में सेल्समैन का काम करता था। इस काम में उसे जितने पैसे मिलते थे वह घर चलाने के लिए काफी होता था। लेकिन यह पैसा ज्योति की इच्छाओं को पूरी करने के लिए काफी नहीं था। वह सोच रही थी कि केवल राकेश के काम करने से उसकी इच्छा पूर्ण नहीं हो सकती। इसलिए ज्योति नौकरी की तलाश करने लगी। एक ऑफिस में उसे प्राइवेट सेक्रेटरी की नौकरी मिल गई। ज्योति को यह नौकरी उसकी सुन्दरता के आधार पर ही मिली। उस कम्पनी का बॉस बहुत बड़ा लड़कीबाज था और उसका नाम शक्ति था। ज्योति को देखते ही उसके मन में बुरे विचार आने लगे। कुछ दिनों में उसे ज्योति के बारे में सब कुछ पता चल गया। वह ज्योति को समय-समय पर पैसे दिया करता था। इसके बाद वह उसे महंगे उपहार देने लगा। दोनों कभी-कभी होटलों में खाना खाने जाते थे। इस तरह दोनों के बीच शारीरिक संबंध बनते देर न लगी। अब ज्योति का मन राकेश के लिए बदलने लगा था। राकेश जब भी ज्योति से बात करने की कोशिश करता वह मना कर देती। इसके बाद ज्योति अक्सर काम के बहाने 2-4 दिनों के लिए घर से बाहर चली जाती और शक्ति के साथ दोनों पति-पत्नी की तरह खूब ऐश करते।